Kamenec (prítok Ipľa)

Kamenec (pred rokom 1979 aj Kamenica alebo Kamenický potok) () je ľavostranný prítok Ipľa.

Vodný tok, prameniaci v Maďarsku, má dĺžku 25,6 km, z toho 4,3 km na Slovensku. Preteká cez Preseľany nad Ipľom pri Šahách a v marginálnom rozsahu cez Hrkovce a vlieva sa do Ipľa. Potok dal meno obci Kamenica v Peštianskej župe v obvode Szob.Kemencei Kálvária maďarsky, prístup 16. marca 2012. V  preteká cez slovensko-maďarskú štátnu hranicu v extraviláne mesta Šahy, vo východnej oblasti jeho mestskej časti Preseľany nad Ipľom, v okrese Levice v Nitrianskom kraji.

 Prameň 
Pramení vo východnej doline vrchu Csóványos v pohorí Börzsöny.

 Prítoky 
Všetky prítoky sú v Maďarsku.
 Šomský potok
 Srnčohájsky potok
 Malinový potok
 Rozprávkový potok
 Jelišpánsky potok
 Rakytnícky potok
 Bačinový potok
 Došňovský potok
 Čierny potok
 Brnický potok
 Tvrdováčsky potok

 Opis toku 
Preteká svojou pramennou časťou a horným tokom územím Maďarska, kde pri vodnom toku leží obec Bernecebaráti (slovensky Brnica-Barátovce) a obec Kemence (slovensky Kamenica) veľmi starého pôvodu, ktorá sa už v roku 1156 uvádza medzi 70 dedinami, ktoré daroval ostrihomský arcibiskup ostrihomskej kapitule v podobe  villa Kemence. V  preteká cez slovensko-maďarskú štátnu hranicu v poľnohospodárskom extraviláne mesta Šahy, vo východnej oblasti jeho mestskej časti Preseľany nad Ipľom, v okrese Levice v Nitrianskom kraji. Od štátnej hranice meandruje severovýchodovýchodným smerom, pravým brehom obteká pole Silaš, ľavým brehom obteká pole aj svah Stráň, ľavým brehom obteká pole Veľký diel, v  bez zmeny smeru vteká do intravilánu Preselian nad Ipľom, preteká cez intravilán a veľkým oblúkom mení smer zo severozápadu na sever až východ, v intraviláne podteká cestu zo Šiah do Vyškoviec nad Ipľom, v priestore poľa a pasienka Konopiská vyteká z intravilánu Preselian, ľavým brehom obmýva pole a pasienok Konopiská, preteká cez obecnú hranicu a záverečných 60 m tečie cez územie obce Hrkovce kde v  ústi do Ipľa ako jeho ľavostranný prítok.Geografické názvy okresu Levice A 35 Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-2327/1993 z 9.11.1993. 86 s. S. 51, 52, 69, 76, 78. ISBN 80-85672-08-1.

Na území Slovenska tečie v okrese Levice v Nitrianskom kraji územím mesta Šahy jeho mestskou časťou Preseľany nad Ipľom a iba v marginálnom rozsahu v priestore svojho zaústenia do Ipľa aj územím obce Hrkovce. Na území Slovenska sa nachádza v geomorfologickom celku Podunajská pahorkatina a v jeho geomorfologickom podcelku Ipeľská niva.Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 145. 079-902-87 NVA (identifikačný kód tlačoviny z obdobia pred ISBN)}} Na území Slovenska nemá prítokyPriebeh vodného toku Kamenec (prítok Ipľa) v Základnej báze údajov geografického informačného systému ZB GIS. Dostupné on-line na   [cit. 2023-02-02]. Tečie v juhozápadnej časti regiónu PoiplieKOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na   [cit. 2023-02-06]}}. Plochu celkového povodia má 107 km2 a priemerný prietok 294 l/sek. Je tokom III. rádu.

 Pôvod názvu   
Názov potoka má pôvod podľa kamenistého dna toku. Zo slovného základu všeobecného podstatného mena kameň po rozšírení o formant miesta, alebo o zdrobňujúci formant -ec s významom topografické apelatívum bolo utvorené jednoslovné hydronymum Kamenec s významom potok s charakteristickým kamenistým dnom toku ako súčasť skupiny názvov v slovenskej toponymii, v menšom rozsahu v hydronymii, porovnaj Bzovec, Dunajec, Hnilec, Krivec, Laborec, SlanecRudolf Krajčovič: Z lexiky stredovekej slovenčiny s výkladom názvov obcí a miest (20). In: Kultúra slova, Jazykovedný ústav Ľ. Štúra SAV a Jazykový odbor Matice slovenskej, Bratislava, 2010, ročník 44, č. 2, ISSN 0023-5202. S. 84. Dostupné online  [cit. 2022-12-31.]. Hydronymum Kamenec je slovenského pôvodu. Písomné doklady z vývoja hydronyma: pred rokom 1283 *Kamenec, 1283 Kemencepotocha, 1415 Kemechepathaka, 1421 Kemenchepathaka, 1468 Kemenczewyze, 1864 Kemenczei patak, 1875-76 slovensky Kamence, 1979 slovensky Kamenec. Písomné doklady z vývoja názvu obce na území Maďarska s názvom rovnakého pôvodu: 1156 Kemence, 1230 Kemence, 1232 Kemencha, 1570 Kamenicsa, 1773 slovensky Kamenica, maďarsky Kemencze, nemecky Kamenitz. Z časového hľadiska bol prioritným názov vodného toku, z ktorého sa názov preniesol a modifikoval do názvu obce, no nemožno vylúčiť ani opačnú postupnosť.

Názov vodného toku bol štandardizovaný v roku 1979Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Západoslovenský kraj. Slovenský úrad geodézie a kartografie, č. P-108/1978 z 30.03.1978, Kartografické informácie 10. 122 s. S. 47. Bratislava 1979. 79-904-79 (identifikačný kód tlačoviny z obdobia pred ISBN).. V priestore slovenskej hydronymie štandardizovaných názvov vodných tokov hydronymum Kamenec nie je jedinečným hydronymom.

 Doprava 
Údolím potoka premávala v rokoch 1910 až 1967 predchodkyňa dnešnej Kamenickej lesnej muzeálnej železnice.Kemence Forestry Museum Railway anglicky, prístup 16. marca 2012.

 Referencie 

 Externé odkazy 
 Kemencei Erdei Múzeumvasút Stránka Kameneckej lesnej muzeálnej železnice po maďarsky

Kategória:Potoky na Slovensku
Kategória:Potoky v Maďarsku
Kategória:Povodie Ipľa
Kategória:Vodné toky v okrese Levice
Kategória:Vodné toky v Podunajskej pahorkatine
Kategória:Šahy
Kategória:Hrkovce